Tanum (munisipalidad ng Suwesya)

Ang Munisipalidad ng Tanum (; Tanums kommun) ay isang munisipalidad sa Lalawigan ng Västra Götaland sa kanluraning bahagi ng Suwesya. Ang luklukan nito ay nasa Tanumshede, na may 1,600 mamamayan.

Ang kasalukuyang munisipalidad ay nabuo sa pamamagitan ng pagsasanib ng dating tatlong mga kalipunan nito noong 1971. Bago ang pagbabagong pagbabahagi ng 1952 mayroon itong pitong kalipunan.

Palamuhatan
Simula nang itayo ang unang simbahan dito, ang parokya ay ipinangalan sa dating bukirin ng Tanum (Nordiko Túnheimr). Ang unang baybay ay tún na may pakahulugang 'bukirining bakuran', at ang ikalawang baybay ay heimr na may pakahulugang 'bukid'.

Tanawin
Ang mga pag-uukit sa bato ng Tanum ay pinahayag bilang Pandaigdigang Pamanang Pook ng KPPPNB. Ito ay matatagpuan sa luklukan ng Tanumshede, na may lawak na 18 km2.

Karamihan ng mga pag-uukit ay naglalarawan ng mga tao at mga bapor. May mga ilan ding naglalarawan ng hayop tulad ng mga baka at kabayo.

Ipinatungkol ng Munisipalidad ng Tanum ang mga pag-uukit sa bato sa kanilang eskudo de armas.

Ang lupaing pampuntod ng Greby ay ang pinakamalaking lupaing pampuntod sa Bohuslän at matatagpuan ito malapit sa pamayanan ng Grebbestad.

Ang Tanum ay isa sa mga munisipalidad na isinakatuparan ang paghihiwalay ng mga palikurang pang-ihi upang malabanan ang pandaigdigang kakulangan sa posporo. Ang ihi ay ang may pinakamayamang pinagmumulan ng posporo ayon sa Kasamang Dalubgurong Cynthia Mitchell ng Katatagan sa Likas-kayang Hinaharap ng Pamantasan ng Aghimuan sa Sidni (PAS).

Pamayanan 
 Grebbestad
 Fjällbacka
 Hamburgsund
 Kämpersvik
 Rabbalshede
 Tanumshede

Sanggunian

Kawing panlabas
Munisipalidad ng Tanum - Tungkulaning pook-sapot
Tanums Hällristningsmuseum Underslös  - Museo ng Underslös at Lunduyan sa Pananaliksik ng Sining Pambato

Mga bayan ng Lalawigan ng Västra Götaland
Mga bayan ng Suwesya
Gotemburgo at Bohus
Sining pambato sa Europa
Panahon ng Bato sa Nordiko